Groot geskenk vir Brad Pitt se 50ste
JY LEES NOU Groot geskenk vir Brad Pitt se 50ste
Brad Pitt vier sy groot 50ste verjaarsdag op 18 Desember en Angelina Jolie het die perfekte geskenk vir hom gekoop.
Wat om vir die man te koop wat alles het? Angelina het 'n eiland vir manlief Brad gekoop. Dié eilandjie lê sowat 80 km van New York. Maar anders as ander celebs se eiland-eiendomme, het dié een sentimentele waarde vir Brad.
Angie het glo eers gehoor dat Brad se gunsteling-argitek, Frank Lloyd Wright, die twee huise op dié eiland ontwerp het, en toe eers besluit om die eiland te koop. Boonop is die eiland in die vorm van 'n hart.
Die eiland, Petra, is baie privaat en sal vir dié groot gesin 'n ideale wegbreekkans gee. Dít het glo vir Angelina sowat $12.2 miljoen (R123 miljoen) uit die sak gejaag.
Brad, Angelina en hul kroos FOTO: Gallo Images / Getty Images
Die kleiner huis is in die 1950's gebou en die groter huis is volgens Frank se planne opgerig in 2008 - 48 jaar ná sy dood. Die huise het 'n pragtige uitsig en laat baie natuurlike lig deur.
Angelina het in 2006 vir Brad geneem om 'n toer deur Frank se huis te neem. Die kurator van dié huis sê Brad was baie ingelig oor argitektuur en het dit geniet om een van sy helde se werk van nader te bestudeer, berig Daily Mail.